CELEX: 32005D0177
Language: mt
Date: 2005-03-07 00:00:00
Title: Id-Deċiżjoni tal-Kummissjoni tas- 7 ta' Marzu 2005 dwar it-transitu ta' annimali bovini ħajjin fir-Renju Unit (innotifikata taħt in-numru tad-dokument C(2005) 509) Test b’rilevanza għaż-ŻEE.

18.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  123
               
            ID-DEĊIŻJONI TAL-KUMMISSJONI
      tas-7 ta' Marzu 2005
      dwar it-transitu ta' annimali bovini ħajjin fir-Renju Unit
      (innotifikata taħt in-numru tad-dokument C(2005) 509)
      (Test b'relevanza għaż-ŻEE)
      (2005/177/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkundsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistabbilixxu regoli dwar il-prevenzjoni, il-kontroll u l-eradikazzjoni ta' ċerti enkefalopatiji sponġiformi trasmissibbli (1), u partikolarment l-Artikolu 15(3) tiegħu
      Billi:
      
                  (1)
               
               
                  Id-Deċiżjoni tal-Kunsill 98/256/KE tas-16 ta' Marzu 1998 li tikkonċerna miżuri ta' emerġenza għall-protezzjoni kontra l-enkefalopatija sponġifori bovina, li temenda id-deċiżjoni 94/474/KE u tħassar id-Deċiżjoni 96/239/KEE (2) tipprovdi li ir-Renju Unit għandu jaċċċerta li annimali bovini ħajjin mgħandhomx jitħallew jitilqu mit-territorji tagħhom lejn Stati Membri oħra jew pajjiżi oħrajn.
               
            
                  (2)
               
               
                  L-irtirar imminenti tas-servizz minn naħa ta' kumpaniji tal-laneċ li jittrasportaw baqar ħajjin mill-Irlanda sa l-Ewropa kontinentali ser taffetwa b'mod serju l-kummerċ ta' annimali bovini bejn l-Irlanda u Stati Membri oħra.
               
            
                  (3)
               
               
                  Għalhekk, iridu jitfasslu regoli sabiex ikun jista' jsir it-transitu ta' annimali bovini ħajjin mill-Irlanda permezz tar-Renju Unit. Iżda, tali transitu irid ikun soġġett għall-kondizzjonijiet stretti u kontrolli sabiex ma jiddgħajfux il-miżuri nfurzati skond id-Deċiżjoni (KE) Nru 98/256/KE.
               
            
                  (4)
               
               
                  Il-miżuri pprovduti f'din id-Deċiżjoni huma stipulati b'konformità ma' l-opinjoni tal-Kumitat Permanenti fuq il-Katina Alimentari u s-Saħħa ta' l-Annimal,
               
            ADOTTAT DIN ID-DEĊIŻJONI:
      Artikolu 1
      Mingħajr preġudizzju għad-Deċiżjoni 98/256/KEE, ir-Renju Unit għandu jawtorizza it-transitu mingħajr tfixkil ta' annimali bovini ħajjin (“l-annimali”) li kienu telqu mill-Irlanda permezz tar-Renju Unit lejn Stati Membri oħra, soġġetti għall-kondizzjonijiet stipulati f'din id-Deċiżjoni.
      Artikolu 2
      Iċ-ċertifikati tas-saħħa pprovduti fid-Direttiva tal-Kunsill 64/432/KEE (3) li jakkompanjaw l-annimali waqt it-transitu mill-Irlanda permezz tar-Renju Unit lejn Stati Membri ohra għandhom jinkludu it-test li ġej:
      “Annimali konformi mad-Deċiżjoni tal-Kummissjoni 2005/177/KE tas-7 ta' Marzu 2005”;
      Artikolu 3
      It-transitu ta' l-annimali mill-Irlanda permezz tar-Renju Unit lejn Stati Membri oħra, kif ipprovdut fl-Artikolu 1, għandu jitħalla biss jekk mill-inqas tingħata notifika ta' jumejn xogħol minn qabel mill-awtoritajiet kompetenti ta' l-Irlanda lil
      
                  a)
               
               
                  l-awtorità ċentrali tar-Renju Unit;
               
            
                  b)
               
               
                  L-awtorità ċentrali ta' kull Stat Membru dwar it-transitu ta' annimali; u
               
            
                  ċ)
               
               
                  l-awtorità kompetenti ċentrali u lokali ta' l-Istat Membru dwar id-deċiżjoni finali.
               
            Artikolu 4
      L-awtorità kompetenti ta' l-Irlanda għandha taċċerta li il-mezz ta' transport ta' l-annimali huwa ssiġillat b'siġill uffiċjali li jrid jibqa' f'postu għaż-żmien kollu ta' transitu permezz tar-Renju Unit, ħlief għal raġunijiet ta' spezzjoni uffiċjali jew f'ċirkostanzi ta' benesseri ta' l-annimali li huma stipulati fl-Artikolu 5.
      In-numru(i) tas-siġill irid jiġi rreġistrat mill-awtorità kompetenti ta' l-Irlanda fuq iċ-ċertifikat tas-saħħa msemmi fl-Artikolu 2.
      Artikolu 5
      Fejn, għall-ħtiġijiet ta' benesseri f' emerġenza jew f'ispezzjoni uffiċjali, l-annimali jridu jitħottew fir-Renju Unit, it-trasportatur għandu jinnotifika immedjatament lill-awtorità kompetenti ta' dak l-Istat Membru.
      Dawk l-annimali m'għandhomx jitħallew jkomplu it-transitu tagħhom sakemm il-kondizzjonijiet li ġejjen jiġu mħarsa:
      
                  a)
               
               
                  it-tagħbija mill-ġdid issir taħt superviżjoni ta' l-awtorità kompetenti fir-Renju Unit;
               
            
                  b)
               
               
                  il-mezz ta' trasport jiġi ssiġillat mill-ġdid immedjatament wara t-tagħbija; u
               
            
                  ċ)
               
               
                  ċertifikat suplimentari huwa pprovdut kif stipulati fl-Anness.
               
            Artikolu 6
      L-awtorità kompetenti tar-Renju Unit għandu jġib fis-seħħ kontrolli approprjati sabiex tkun aċċertata l-implimentazzjoni ta' din id-Deċiżjoni u b'mod partikolari sabiex ikun hemm kontroll ta' l-integrità tas-siġilli, kif ipprovdut fl-Artikolu 5 għall-mezzi ta' trasport li jitilqu mir-Renju Unit.
      Dik l-awtorità kompetenti għandha tikkonferma il-qbil ma' din id-Deċiżjoni billi tapplika timbru uffiċjali fuq iċ-ċertifikat imsemmi fl-Artikolu 2, jew billi toħroġ ċertifikat supplimentari ieħor kif stipulate fl-Anness.
      Fil-każijiet ta' nuqqas ta' konformità ma' din id-Deċiżjoni l-annimali m'għandhomx jitħallew ikomplu l-vjaġġ tagħhom lejn id-destinazzjoni finali. Tali annimali jistgħu jinżammu pendenti, soġġetti għall-konsiderazzjonijiet dwar saħħa ta' l-annimali u tal-pubbliku, għad-dbiċċir, distruzzjoni jew, bi ftehim ma' l-Istat Membru minn fejn kienu telqu, li jirritornaw lura lejn il-post minn fejn telqu.
      Artikolu 7
      Id-Deċiżjoni hija ndirizzata lill-Istati Membri.
      
         Magħmula fi Brussel, fis-7 ta' Marzu 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni Ewropea
            
         
      
      
         (1)  ĠU L 147, tal-31.5.2001, p. 1. Regolament kif emendat l-aħħar mir-Regolament tal-Kummissjoni (KE) Nru 1993/2004 (ĠU L 344, 20.11.2004, p. 12).
      
         (2)  ĠU L 113, tal-15.4.1998, p. 32. Direttiva kif l-aħħar emendata bid-Direttiva tal-Kummissjoni 2002/670/KE (ĠU L 228, ta-24.8.2002, p. 22).
      
         (3)  ĠU 121, tad-29.7.1964, p. 1977. Direttiva kif l-aħħar emendata bid-Direttiva tal-Kummissjoni (KE) Nru 1226/2002 (ĠU L 179, tad-9.7.2002, p. 13).
      
         ANNESS
         Ċertifikat Suplimentari (Deċiżjoni tal-Kummissjoni 2005/177/KE tas-7 ta' Marzu 2005)
         
            
         Test ta 'immaġni
         
            Stat Membru destinatarju:
            Nru ta' referenza taċ-ċertifikat uffiċjali li jakkompanja l-annimali bovini ħajjin:
            Stat Membru oriġinarju:
            ATTESTAZZJONI
            L-uffiċjal veterinarju hawn taħt iffirmat jiċċertifika li:
            Is-siġilli uffiċjali ġew miksura għall-ħtiġijiet tal-benessiri ta' l-annimali/Spezzjonijiet uffiċjali1
            
            L-annimali tħattew/ma tħattewx1;
            It-tagħbija segwenti saret taħt superviżjoni ta' l-awtorità kompetenti;2
            
            il-mezz ta' trasport ġie ssiġillat bin-numri tas-siġill:
            Osservazzjonijiet addizzjonali:
            Magħmul fi fuq
            (post) (data)
            ………………………………………………...
            (firma tal-veterinarju uffiċjali)3
            
            Timbru3
            
            ………………………………………………...
            (isem b'ittri kbar, kwalifiki u titlu)'
            1. Ħassar kif xieraq.
            2. Ħassar jekk mhux applikabbli.
            3. Il-firma u t-timbru jridu jkunu bil-kulur differenti minn ta' l-istampar.